1867-ம் ஆண்டு அரசியல் கொதிப்பில் இருந்த போலாந்தில் பிறந்தவர், மரியா ஸ்கௌடவ்ஸ்கி என்கிற மேரி. போலந்து அப்போது ரஷ்ய அரசின் கீழ் இருந்தது. போலந்து பற்றாளரான தந்தையால், ரஷ்ய உயர் அதிகாரிகளிடம் தாக்குப்பிடிக்க முடியவில்லை. அது நிறையப் பொருளாதார நெருக்கடிகளுக்குள் தள்ளிவிட்டிருந்தது. ஆனால், மேரியை உருக்குலைத்தது அந்தப் பொருளாதார நெருக்கடிகள் அல்ல; 11 வயதில் தாய் மற்றும் மூத்த சகோதரியின் மறைவுதான்.